גרגורי הוציאה לאור סדרת ספרים גם על בית פלנטג'נט ששלטו לפני בית טיודור, ועל מלחמות השושנים. ספרה הראשון "המלכה הלבנה" פורסם ב-2009 ועוסק בחייה של אליזבת וודוויל אשתו של המלך אדוארד הרביעי. "המלכה האדומה" יצא לאור ב-2009 על אודות מרגרט בופורט, רוזנת ריצ'מונד ודרבי אמו של המלך הנרי השביעי, וסבתו של המלך הנרי השמיני. "גבירת הנהרות" (2011) עוסק בחייה של ג'קרטה מלוקסמבורג, אמה של אליזבת וודוויל. הרומן "בתו של ממליך המלכים" יצא לאור ב-2012 עוסק באן נוויל, אשתו של ריצ'רד השלישי, והרומן "הנסיכה הלבנה" (2013) מתרכז באליזבת מיורק, אשתו של הנרי השביעי ואמו של הנרי השמיני. ב-2017 יצא לאור הרומן האחרון בסדרה "The Last Tudor". ב-2013 שודרה בערוץ BBC One מיני-סדרה בת עשרה חלקים "מלכה לבנה" המבוססת על הרומנים "המלכה הלבנה", "המלכה האדומה" ו"בתו של ממליך המלכים".